open-index/open-wikipedia-markdown huggingface dataset:
Instituto d'Estudios Catalans

L**'Instituto d'Estudios Catalans** (**IEC**, *Institut d'Estudis Catalans* en catalán) ye una corporación academica, cientifica y cultural que tien per obchecto la investigación cientifica en toz es elements d'a cultura catalana. Ye l'academia catalana d'as ciencias y las humanidaz. S'ocupa de totas las disciplinas d'a conoixencia y lo suyo ambito d'actuación ye totas las tierras de parla catalana. Estió fundau en 1907 per Enric Prat de la Riba, y ha estau una ferramienta de normalización lingüistica, cientifica y cultural d'o país, con una vocación internacional, ya que dende 1922 forma part d'a Unión Academica Internacional. Ye inscrito en o Rechistro d'Academias d'o Departamento de Chusticia d'a Cheneralidat de Catalunya, constituyiu como una Corporación de dreito publico con base privada sin garra dependencia organica de l'Administración.

Entre los suyos prochectos historicos mes relevants, cal destacar la expedición historico-arqueolochica de l'Instituto d'Estudios Catalans en a Val d'Arán y Ribagorza pa la recuperación d'os tresors romanicos d'os Pireneus, hue conservaus en o Museu Nacional d'Arte de Catalunya y la creyación d'as normas ortograficas d'o catalán, empentadas per Pompeu Fabra. Tamién i destaca la creyación d'o Servicio Meteorolochico de Catalunya, d'o Servicio Cartografico y d'a Biblioteca de Catalunya.

Entre la dictadura franquista, l'IEC continó actuando en a clandestinidat, dica que en 1976 estió reconoixiu de nuevo como corporación academica.

Actualment actúa como asesor d'os poders publicos y d'as institucions d'investigación y se pronuncia sobre cuestions estratechicas per lo país. Empenta un centenar de programas d'investigación per medio de cinc seccions que reunen mes de docientos miembros y diez mil profesionals, relacionaus con l'IEC per medio de 28 sociedaz filials. Organiza anualment los Premios Sant Jordi, que reconoixen los millors treballos d'investigación cientifica d'os Países Catalans. Tamién organiza conferencias, chornadas, congresos y exposicions arreu d'o territorio, y edita mes d'un centenar de publicacions cientificas anualment.

## Referencias
Mirueña de los Infanzones

**Mirueña de los Infanzones** ye un municipio d'a comunidat autonoma castellanoleyonesa en a provincia d'Ávila. Fa parte d'a comarca d'Ávila.

A suya población ye de 84 habitants (2021) en una superficie de 31,21 km², con una densidat de población de 3,14 hab/km².

## Cheografía
A localidat de Mirueña de los Infanzones se troba situada a 1.110 metros d'altaria sobre lo livel d'a mar, a una distancia de 40 km d'a ciudat d'Ávila, a capital d'a suya provincia.

## Demografía

## Vinclos externos

*  Pachina web oficial municipal de Mirueña de los Infanzones.
Tomás Ostáriz

**Tomás Ostáriz Forcén**, conoxiu esportivament como **Tomás Ostáriz**, naixiu de Zaragoza en 1927 y muerto o 31 de chulio de 2006, estió un atleta aragonés especializau en prebas de larga distancia y de campo a traviesa que estió campión d'Espanya de maratón en as anyadas de 1949 y 1950, partecipó en mas edicions y aconsiguió o segundo puesto en 1951, 1953, 1955 y 1956. Tamién fue Campión d'Aragón de campo a traviesa en 1951, 1952, 1953 y 1955, y de 10.000 metros lisos en 1952.

Tenió una gran rivalidat esportiva con Pedro Sierra.

## Referencias
Melón d'augua

O **melón d'augua** u **sandía** ye o fruito comestible d'a cucurbitacia anyal *[[Citrullus lanatus]]*, una especie venida d'Africa tropical pero bien estendillada en agricultura de regano y en a huerta de buena cosa de mundo. Ya se conoixeba en Echipto, pero fuen os arabes que l'introdución en Europa a través d'a Peninsula iberica.

O melón d'augua ye una fruita gran, d'entre 3 y 10 Kg de peso, con a crosta lisa y de color verda fosca-fosca u con rayas mas claras que van a lo largo. A pulpa ye roya, pompuda y sucosa (contiene muita augua). A simient se troba en forma de pepas esparcidas por a pulpa. Como atras cucurbitacias, o rebús que queda d'haber-las minchau os humans (como por eixemplo a pela) i hai animals domesticos que les fa felera, como os latons.

A melonera d'augua ye un mata rastrera y que puede enfilar-se que arriba a mesurar uns cuantos metros, por lo cual s'ha de dedicar buena cosa d'espacio pa ella en o huerto si se'n quiere plantar ya que, caso contrario, medrará afogando las atras plantas. Igual como a suya parient de leixos, a carbacera, a mida y o peso que gosa pillar fan que sía preciso cosirar pa que no s'enfile por cualques estructuras, como barandaus de malla metalica porque acabaría por capuzar-los.

## Valors nutricionals

## Se veiga tamién

* Melón.
* Pepín.
* Carbaza.
* Carbaza de rabiquet.
* Carbacín.

## Notas


## Referencias

## Enlaces externos
Pepín

O **pepín** u **pepino** ye o fruito comestible d'a cucurbitacia *[[Cucumis sativus]]*, una mata anyal que dimana d'a India y que s'introdució en Europa entre l'Antigüidat tardana y principios d'a Edat Meya, bieser que traíta por os romanos.

Dende o punto d'envista botanico, o pepín ye una baya de tipo peponide que naixe d'as flors inferas femeninas d'a pepinera. Ye una hortaliza prou productiva si se mete en regano, y a mata creixe rastrera dica 2 u 3 metros de largura en o huerto, an que se le puede guiar y fer que s'enreligue con forquetas ya que, como todas as cucurbitacias, tiene filos pa agafar-se.

O pepín ye un ingredient tipico en platos como os apanyizos, tan comuns en a dieta mediterrania.

## Valors nutricionals

## Ditos y mazadas
**«con pepino y con melón as tripas en os talons»*
**«pepino, cergüellos y calabazón se pintan solos pa dar torzons»*

## Se veiga tamién

* Carbacín.
* Carbaza.
* Melón.
* Melón d'augua.

## Referencias
Cantón de los Costalats

O **cantón de los Costalats** (en occitán *canton deth Costalats*, en francés *canton des Coteaux*) ye una división administrativa francesa situata en o districto de Tarba y departamento d'os Altos Pireneus, en a rechión d'Occitania.

D'o cantón, con capital en a localidat de Tria de Baïsa, en fan parte 77 comunas.

## Se veiga tamién
* Cantons d'os Altos Pireneus
Dactylorhiza sambucina

Os **companyons**  u **pinochos** ( (Soó, 1962)) ye una especie de planta d'a orden d'os *[[Asparagales]]* y familia *[[Orchidaceae]]* que ye pro comuna y cheneralizada en gran parti d'Europa, dende l'este de Portugal dica Finlandia y Ucraína. As suyas flors amaneixen de primavera y de verano, en cuantas colors dende l'amariella dica lo moratau.
 
## Referencias

## Vinclos externos
Silene acaulis

A **molsa de flor** u **silene** ( (Jacq., 1762)) ye una planta d'a orden d'os *[[Caryophyllales]]* y familia *[[Caryophyllaceae]]* que ye comuna en as zonas arcticas (Islandia, Islas Feroe) y sobre las montanyas mas altas d'Europa (Alpes, Carpatos, Urals, Pireneu). Puede vivir dica 350 anyadas.
 
## Referencias

## Vinclos externos
Lampyris noctiluca

O **cuco de luz** u **cuqueta de luz** ( (Linnaeus, 1767)) ye una especie d'insecto d'a orden d'os Coleoptera y familia Lampyridae que se troba en Europa, Africa y Asia dica China. Tamién sobrevive mas a lo norte que cualsiquier atra especie de cuqueta de luz, plegando cuasi a lo Cerclo Polar Arctico. Manimenos no se troba en America, o sud d'Asia, Australia y l'Antarctida.

A *Lampyris noctiluca* presenta un marcau dimorfismo sexual. Os masclos son alaus mientres que as fembras son larviformes, lis mancan as alas y gosan tener o dople d'a grandaria d'os masclos (dica 25 milimetros).

Istos escarabachos fan servir a suya bioluminiscencia pa atrayer parellas. As fembras adultas son sobretot famosas per a suya brilor, encara que todas as etapas d'o suyo ciclo de vida son capables de brilar.

L'insecto puede regular a suya producción de luz en controlando lo furnimiento d'oxicheno a las bienzas emisoras de luz que contienen luciferina. A reacción quimica que produz a luz d'a luciferina ye catalizada per a luciferasa, que la suya estructura quimica exacta ye determinada per a estructura chenetica individual d'as cuquetas de luz, que a la suya vegada determina diferencias subtils en a luz producida d'un individuo a unatro. Practicament toda la enerchía producida ye luz; nomás o 2 % ye calor.

Os masclos fan servir o brilo d'a luminaria como indicador d'a fecundidat femenina. Ye mas prebable que os masclos vuelen enta una fembra mas brilant, perque ye mas gran y tien mas uegos. A resultas d'isto, as fembras compiten entre ellas per l'apareamiento.

Os masclos a vegadas se sienten atrayius per as lampas feitas per o ser humán.

Lo periodo de maxima luminosidat son as tardes de chunio y chulio.

## Nombres
Se conoixe como **cuco de luz** Canfranc, l'Aínsa, la Puebla de Castro, Nerín, Pancrudo, Pozán de Vero, Rodellar, Salas Altas, Santa Llestra y en femenín como **cuqueta de luz** en Sobrarbe, rechistrau en Bielsa, a Fueva, l'Aínsa y Tella y en atras localidaz como Canfranc, la Puebla de Castro, Mondot, Pozán de Vero, Salas Altas y Santa Llestra. En ribagorzano se rechistra a variant **cuqueta de llum** en Benás y Torres. Se diz **cuqueta de sant Chuan** en las Pauls y **cuqueta d'estrela** en a Espunya.

A denominación **gusán de luz** ye rechistrada en Biel, Borrés, a Canal de Berdún, Luesia, Sigüés y Echo a on tamién se diz **gusarapo de luz**. Como **gusanico de luz** se rechistra en l'Almunia de Donya Godina, Calatorau, Salvatierra d'Esca y Sos d'o Rei Catolico.

Atras formas son **lumeneta** y **lumbreta** documentada en Labata, Radiquero y Salas Altas. En Nerín se rechistran as formas **lucerneta** y **luminoso**. Se diz **linterna** en Buerba. y **linterneta** en Biescas y Fanlo. Tamién existen atras formas relacionadas como **luceta**, **luceta de sant Chuan** y **lucero**, rechistrada ista zaguera en Biescas y en a comarca de Tarazona y Moncayo, a on tamién se diz **candil**. D'ista mesma comarca ye tamién a forma **relumbrado**, que s'ha rechistrau en lo Bust, los Fayos, Litago y Tarazona.

## Notas


## Referencias

## Vinclos externos
Iris oratoria

O **caballico de sant Antón** u **caballico de sant Vicent** ( (Linnaeus, 1758)) ye una especie d'insecto d'a orden d'os Mantodea y familia Eremiaphilidae que ye orichinaria d'Europa y introducida en habitats d'Orient meyo, Asia occidental y os Estaus Unius d'America.

*I. oratoria* ye muit palida cuan ye choven, pero madura a verda hierba y creix dica uns 6,5&nbsp;cm de luengo.

O caballico de sant Antón ye conoixiu per dos comportamientos distintivos, amás d'a caza d'emboscada común a atros mantodeus: canibalismo y exhibicions menazadoras. Lo canibalismo sexual conoixiu en a cultura popular ocurre en arredol d'una cuatrena parti de toz as trobadas intersexuales de *I. oratoria*.
 
## Notas


## Referencias

## Vinclos externos
Ocimum basilicum

L**'albaca** u **alfadega** ( (Linnaeus, 1753)) ye una especie de planta d'a orden d'os *[[Lamiales]]* y familia *[[Lamiaceae]]* que ye orichinaria d'as rechions tropicals dende Africa central dica lo sud-este asiatico y se fa servir en as cocinas de toz. Asinas, per eixemplo, l'albaca ye un d'os ingredients prencipals d'o pesto, una salsa italiana feita con aceite d'oliva y albaca como ingredients prencipals.

## Variedaz
* *Ocimum basilicum var. diforme* se conoixe como **albacón**.
 
## Notas


## Referencias

## Vinclos externos
Ophrys sphegodes

L' **abelleta** (***Ophrys sphegodes*** (Mill., 1768)) ye una planta d'a orden d'os Asparagales y familia Orchidaceae que se distribuye per la Mediterrania (Espanya, sud de Francia, y Corcega) y en cheneral en tota Europa. En praus, coscollars, maticals y selvas. Aconsiguen una altaria de 25 a 30&nbsp;cm.

## Subspecies de ''Ophrys sphegodes''
* *Ophrys sphegodes* ssp. *sphegodes* Mill. 1768
* *Ophrys sphegodes* nothossp. *jeanpertii* (E.G.Camus) Del Prete & Conte 1980
* *Ophrys sphegodes* ssp. *aesculapii* (Renz) Soó ex J.J.Wood 1980
* *Ophrys sphegodes* ssp. *aveyronensis* J.J.Wood 1983
* *Ophrys sphegodes* ssp. *helenae* (Renz) Soó & D.M.Moore 1978
* *Ophrys sphegodes* ssp. *panormitana* (Tod.) Kreutz 2004
* *Ophrys sphegodes* ssp. *praecox* Corrías 1983
 
## Referencias

## Vinclos externos
Turku

**Turku** (pronunciau  *[ˈturku]* en finés) (en sueco: *Åbo*) ye una ciudad situada  o canto d'o río Aura en la costa sud-ueste de Finlandia. Ye a capital administrativa d'a rechión de Finlandia Propia.

A suya población yera de 187.564 habitants en 2016 en una superficie de 306.36 km².

Establita en o sieglo XIII, ye la ciudat mas antiga de Finlandia y dica meyaus d'o sieglo XIX la mas important d'o país. Dimpués de que Finlandia pasase a formar parte de l'Imperio Ruso en 1809, Turku siguió estando la ciudat mas poblada d'o país dica 1840, y encara hue sigue estando un important centro cultural y de negocios.

## Referencias

## Vinclos externos
Euzko Alderdi Jeltzalea

L**'Euzko Alderdi Jeltzalea** (EAJ) u **Partido Nacionalista Vasco** (PNV) (en aragonés *Partiu Nacionalista Basco*, en idioma francés *Parti Nationaliste Basque*, PNB) ye un partiu politico basco fundau o 31 de chulio de 1895 por Sabino Arana, con ideolochía nacionalista basca democristiana y liberal.

Fue fundau con l'obchectivo d'esfensar as tesis d'Arana en pro d'a raza basca, a recuperación d'os fueros y a esfensa d'a independencia d'a "confederación basca", encara que mas tardi Ramón de la Sota lo dirichió mas enta o conservadurismo rechionalista. Orichinariament o suyo radio d'acción yera amugau a Bizcaya, a o largo d'o sieglo XX s'estendilló por toz os territorios bascos (incluyindo Navarra y o País Basco d'o Norte). Paralelament, a mida que o sistema bipartidista espanyol lo permitiba, se fació un puesto en o mapa politico basco, dica convertir-se en a fuerza hechemonica, posición que mantiene en l'actualidat.

Dimpués d'haber suavizau os suyos planteyamientos inicials, ha participau de manera decisiva en o proceso autonomico basco (tanto mientres a Segunda Republica Espanyola como en a transición democratica), estando o prencipal partiu de gubierno en todas as experiencias autonomicas d'Euskadi dende a fundación d'o partiu. O partiu ha gubernau a Comunidat Autonoma Basca dende a suya creyación en 1980 excepto en o periodo entre 2009 y 2012. Dende 2013 o partiu ye dirichiu por Andoni Ortuzar Arruabarrena, y dende 2012 Iñigo Urkullu ye o lehendakari. A chovenalla de l'EAJ-PNV ye Euzko Gaztedi.

## Referencias

## Vinclos externos
*   Pachina oficial
Graellsia isabellae

A **graelsia** ( (Graëlls, 1849)) ye una especie d'insecto d'a orden d'os Lepidoptera y familia Saturniidae que ye endemica d'Espanya y Francia y ye de costumbre nocturno.

As tenyas s'alimentan exclusivament d'as agullas d'os pins (Pinus), como o pin royo (Pinus sylvestris) y cuantas subspecies de pin nasarro (Pinus nigra).
 
## Referencias

## Vinclos externos
Bombus terrestris

O  **bombolón royo** u simplament **bombolón** ( (Linnaeus, 1758)) ye un insecto d'a orden d'os himenopteros y familia Apidae que se caracteriza per tener o final d'o suyo abdomen de color blanca y per estar un bombolón de grandaria muit gran. A reina mide de 2 a 2,7&nbsp;cm de luengo mientres que as obreras fan de 1,5 a 2&nbsp;cm. Puede volar dica una distancia de 13 km d'o suyo niedo, pero per un regular a distancia se reduz a dica 5&nbsp;km.

## Subspecies
**B. terrestris africanus*. 
**B. terrestris audax*. 
**B. terrestris calabricus*. 
**B. terrestris canariensis*. 
**B. terrestris dalmatinus*. 
**B. terrestris lusitanicus*. 
**B. terrestris sassaricus*. 
**B. terrestris terrestris*.
**B. terrestris xanthopus*.
 
## Referencias

## Vinclos externos
Cantón d'a Val de Varossa

O **cantón d'a Val de Varossa** (en francés *canton de la Vallée de la Barousse*) ye una división administrativa francesa situada en o departamento d'os Altos Pireneus, en a rechión d'Occitania.

## Se veiga tamién
* Cantons d'os Altos Pireneus
Gramo

Lo **gramo** (d'o francés *gramme* y iste d'o latín *gramma*, que yera lo peso de dos obolos) ye una unidat de masa en o sistema metrico.

Definiu orichinalment en 1795 como *lo peso absoluto d'un volumen d'augua pura igual a lo cubo d'a centena parti d'un metro (1 cm<sup>3</sup>), y a la temperatura de fusión d'o chelo*,  a temperatura definitoria (~0&nbsp;°C) se cambió posteriorment a 4&nbsp;°C, a temperatura de maxima densidat de l'augua.

Manimenos, en zaguerías d'o sieglo XIX, habió un esforzo per convertir l'unidat base en o kilogramo y lo gramo en una unidat derivada. En 1960, o nuevo Sistema Internacional d'Unidaz definió un gramo como una milesima de kilogramo (ye decir, un gramo ye 1×10–3&nbsp;kg). Lo kilogramo, a partir de 2019, lo define a Oficina Internacional de Pesos y Mesuras a partir d'a valor numerica fixa d'a constant de Planck (*h*), que ye 6,62607015×10–34&nbsp;kg⋅m2⋅s−1.

## Referencias

## Vinclos externos
* 4. https://web.archive.org/web/20220920170753/https://www.calculatorful.com/fluid-ounces-to-grams
Cantón de Pau-1

O **cantón de Pau-1** (en occitán y en francés *Canton de Pau-1*) ye una división administrativa francesa situata en o departamento d'os Pireneus Atlanticos, en a rechión de Nueva Aquitania. A suya capital ye a comuna de Pau.

## Se veiga tamién
* Cantons d'os Pireneus Atlanticos.
Eusko Abertzale Ekintza

**Eusko Abertzale Ekintza** (EAE) u **Acción Nacionalista Vasca** (ANV) (en aragonés *Acción Nacionalista Basca*) ye un partiu politico basco fundau o 30 de noviembre de 1930. D'ideolochía nacionalista basca, estió un d'os primers partius nacionalistas bascos d'ezquierdas.

Se definiba como d'ezquierdas, republicano y independentista. Fació parti d'o primer Gubierno basco formau en a Guerra Civil Espanyola y fue proscrito mientres a dictadura franquista, desarrollando poca actividat en a clandestinidat y l'exilio. Legalizau atra vegada mientres a Transición, fació parti d'a coalición Herri Batasuna entre 1978 y 2001. En 2008, o Tribunal Supremo suspendió as suyas actividaz por estimar-lo succesor de Batasuna (formación a la vegada ilegalizada por a suya relación con a banda terrorista ETA), y en zaguerías tornó a declar-lo ilegal, ordenando a suya disolución.

## Referencias

## Vinclos externos
*Pachina oficial
Premios Goya

Os **Premios Goya**, tamién conoixius como ***Premios Anuals de l'Academia***, son un conchunto de premios cinematograficos concedius cada anyada por l'Academia d'as Artes y as Ciencias Cinematograficas d'Espanya, con a finalidat de premiar a los millors profesionals en cadaguna d'as especialidaz d'o cine espanyol. Como reconoixencia s'entrega un busto de Goya conoixiu popularment como *cabezudo*.

A ceremonia d'entrega s'escayece en zaguerías d'o mes de chinero u a primers de febrero y sigue o mesmo formato que a ceremonia d'entrega d'os premios Oscar. A primera ceremonia s'escaició en 1987 en o Teatro Lope de Vega de Madrit. Dende alavez os premios s'entregan en o Palacio de Congresos de Madrit, fueras de l'anyo 2000 en o cual se facioron en l'Auditorio de Barcelona y en l'anyo 2011 en o Teatro Real; tanimientres, en 2019 se facioron en Sevilla, en 2020 y 2021 en Malaga, en 2022 en Valencia y en 2023 una segunda vegada en Sevilla. As cintas que pueden optar a lo galardón son todas as cintas espanyolas engueradas entre l'1 d'aviento de l'anyo anterior y lo 30 de noviembre de l'anyo en que se conceden.

## Categorías
### Categorías vichents

### Categorías desapareixidas

## Edicions
### Anyos 1980

### Anyos 1990

### Anyos 2000

### Anyos 2010

### Anyos 2020

## Se veiga tamién
* Lista de premios cinematograficos.
* Lista de premios cinematograficos por categoría.

## Vinclos externos

*  Sitio web oficial d'os Premios Goya.
*  Sitio web oficial de l'Academia d'as Artes y as Ciencias Cinematograficas d'Espanya.
Monachil

**Monachil** ye un municipio andaluz situau en a comarca d'a Vega de Granada d'a provincia de Granada, en o partiu chudicial de Granada.

A suya población ye de 8.137 habitants en 2021, en una superficie de 109,77&nbsp;km².

En o suyo termin municipal se troban la Estación d'esquí de Sierra Nevada y lo Centro d'Alto Rendimiento de Sierra Nevada.

## Vinclos externos

*  Pachina web oficial municipal de Monachil.
Petroselinum crispum

O **preixil** u **pereixil** ( (Fuss, 1866)) ye una especie de planta d'a orden d'os Apiales y familia Apiaceae que ye nativa d'a rechión d'a Mediterrania central y oriental, pero s'ha naturalizau en atras partes d'Europa y ye amplament cautivada como hierba y verdura. Tamién se conoixe como **chulivert** u **salsa**.
 
## Notas


## Referencias

## Vinclos externos
Salvia rosmarinus

:*O termino *'romero** reendreza ta ista pachina. Ta la persona que va en romería se veiga **romeu**.''



O **romero** (, d'antis mas ***Rosmarinus officinalis*''' (Spenn, 1753)) ye una especie de planta d'a orden d'os Lamiales y familia Lamiaceae que ye nativa d'a mediterrania y muit conoixida gracias a los suyos emplegos culinarios y medicinals. Lo romero poseye en as suyas fuellas glandulas que contienen aceites esencials que le conferen una fragant, fresca y fuerte olor, sobre tot cuan se capolan as fuellas. Ye un apanyo tradicional d'a cocina mediterrania.
 
## Notas


## Referencias

## Vinclos externos
Ipomoea batatas

A **moniatera** ( (Lam, 1793)) ye una planta d'a orden d'os *[[Solanales]]* y familia *[[Convolvulaceae]]* que ye cautivada per lo suyo tuberclo, o moniato. Orichinaria d'America Latina, an forma parte dende la epoca precolombina d'a dieta local, arribó enta Europa en o sieglo XVI y s'ha difundiu amplament per toz.

 
## Referencias

## Vinclos externos
Cucumis sativus

A **pepinera** u **cogombrera** ( (Linnaeus, 1753)) ye una especie de planta d'a orden d'os *[[Cucurbitales]]* y familia *[[Cucurbitaceae]]* que ye cautivada per lo suyo fruito clamau pepín.

 
## Referencias

## Vinclos externos
Citrullus lanatus

A **melonera d'agua** u **sandiera** ( (Matsum y Nakai, 1916)) ye una planta d'a orden d'os *[[Cucurbitales]]* y familia *[[Cucurbitaceae]]* que ye cautivada per lo suyo fruito, o melón d'augua.
 
## Notas


## Referencias

## Vinclos externos
Anethum graveolens

L**'anito** u **aneto** ( (Linnaeus, 1753)) ye una especie de planta d'a orden d'os *[[Apiales]]* y familia *[[Apiaceae]]* que se cautiva amplament en Eurasia, an las suyas fuellas y simients se fan servir pa dar gusto a las birollas.
 
## Referencias

## Vinclos externos
Taraxacum officinale

L**'encarnaruelo** u **chicoina falsa** ( (F.H.Wigg., 1780)), tamién conoixida como **camarrocha**, ye una especie de planta d'a orden d'os Asterales y familia Asteraceae que ye bien conoixida per as suyas flors amariellas que se converten en bolas redondas de muitas fruitas platiadas que s'esparden con l'aire.

L'encarnaruelo creix en as rechions templadas d'o mundo en a tasca y en os cantos d'as carreteras, as marguinas d'os cursos d'augua y atras arias con soleros humidos. L'encarnaruelo se considera con mayor frecuencia una broza, especialment en a tasca y a lo largo d'os camins, pero as fuellas, as flors y as radices a vegadas se fan servir en a medicina herbal u como birolla.

## Nombres
Se conoixe como **encarnaruel** en a val de Chistau, como **encarnagüelo** en Labata, Panzano y Sietemo y como **encarnagüell** en Castilló de Sos, Espés y Saúnc. A variant mas estendillada en Sobrarbe ye **carnaruelo**, a on tamién se rechistra **carnarol** en lugars como Broto, Fiscal, Oto, Torla y a val de Vio, asinas como en a villa de Sallent de Galligo. En a val de Tena a variant mas cheneralizada ye **carnagüelo**, rechistrada en Biescas, Búbal, Pandicosa y Polituara, forma tamién rechistrada en Labata y Rodellar. A forma **carnigüelo** ye propia d'o Semontano de Balbastro y Litera, rechistrando-se en lugars como Boleya, Capella, Castillón d'o Puent, Forniellos d'Apiés, Pomar de Cinca, Salas Altas, Selgua y Zanui. Existen tamién as variants **carnanuelo**, rechistrada en abi, **carneroles**, propia de Sarrablo y **carnibuelo**, documentada en Tella. En a zona de Turbón se conoixe como **carrigüelos**, en Pandicosa como **carnabollo** y en lugars como Broto, Fiscal, Lanuza y Torla ye conoixiu como **carnabol**.

A denominación de **chicoina** ye rechistrada en a Fueva y as vals de Chistau y Lierp, asinas como en lugars como Ansó, Benás, Fontchanina, Gabás,  La Puebla de Castro, Sesué y Sant Feliu de Veri. Ye **chocaina** en  Abiego, Alcoleya de Cinca, Salas Altas y Santalecina y **chucaina** en Monzón. En Ansó y Echo se rechistra a forma **chicoira** y en a zona de Turbón, Campo, val de Barrabés y Castanesa **chicoya**.

Se diz **ensalada silvestre** en Alins y **ensaladeta** en Lanacha. Un atra forma ye **perdegón**, rechistrada en Labata y Echo, a on tamién se rechistra a forma **moscallonera**. En Argavieso, Sietemo y Uesca a suya flor ye conoixida como **pixaperros** y en Ansó como **pixacamas**. Existe tamién a forma relacionada **pixatina** y se'n dicen **flores de pixar** en Isún de Basa. Atras variants son **picadeta** en Campo y a zona de Turbón y **picaina** en a vall de Lierp.

Atras denominacions son **marranchanchina** y **pasalipiés**. Os suyos fruitos se conoixen de cuantas formas como **anchelets** en Sarllé, **voladors** en Fontchanina y **farols** u **farolez** en Sietemo.

## Notas


## Referencias

## Vinclos externos
Conger conger

O **congrio** ( (Linnaeus, 1758)) ye una especie de peix d'a orden d'os Anguilliformes y familia Congridae que ye nativo de l'Atlantico nortoriental, incluyiu la mar Mediterrania y que puede aconseguir dica 3 metros de longaria.

O congrio ye una parte muit important d'a gastronomía tradicional aragonesa. Calatayú ye una d'as redoladas de mayor consumo de congrio ixuto d'Aragón dende a lo menos lo sieglo XV. Se documenta a forma medieval *congre*.
 
## Referencias

## Vinclos externos
Asparagus officinalis

A **esparguera** u **esparraguera** ( (Linnaeus, 1753)) ye una planta d'a orden d'os Asparagales y familia Asparagaceae que ye nativa d'as rechions calidas y templadas d'o sud y centro d'Europa, lo norte d'Africa y l'Orient Proximo, especialment en las marguinas d'os ríos. Se cautiva pa obtener as verduras conoixidas como espargos.

## Producción mundial

## Referencias

## Vinclos externos
Espargo

O **espargo** ye una verdura que ye en realidat lo chito d'a esparguera.

Se fa una distinción entre espargos blancos y verdes. En los primeros, os chitos se cullen antis que pleguen a la superficie. Dependendo d'a rechión, os espargos se cullen en Europa de marzo a chunio y son especialment apreciaus como hortalicias. En Alemanya y Espanya predomina hue lo día lo consumo d'espargos blancos, mientres que en os países de fabla anglesa lo d'espargos verdes.

Os espargos forman parte d'a gastronomía de muitos países.

## Valors nutricionals

## Galería d'imáchens

Asparagus produce-1.jpg|Os espargos blancos son chitos que cullen antis que pleguen a la superficie.
Spargel sauce hollandaise.jpg|birolla tipica en Alemanya con espargos, trunfas, preixil y unto holandés.
Crème d%27asperge à la truffe.jpg|Crema d'espargos.


## Se veiga tamién
* Hortalicia.

## Referencias
Cantón de la Costa Sorrosa

O **cantón de la Costa Sorrosa** (en catalán *cantó de la Costa Sorrosa*, en francés *canton de la Côte Sableuse*) ye una división administrativa francesa situata en o departamento d'os Pireneus Orientals, en a rechión d'Occitania, districtos de Ceret y Perpinyán.

A capital d'o cantón ye a localidat de Canet de Rosselló.

## Se veiga tamién
* Cantons d'os Pireneus Orientals.
Rhinolophus ferrumequinum

O **murciagalo chato gran** u **murciagalo de ferratura gran** ( (Schreber, 1774)) ye un mamifero d'a orden d'os Chiroptera y familia Rhinolophidae que con una longaria maxima de siet centimetros (sin a suya coda) y una envergadura de dica 40 centimetros, ye a especie europea de murciagalo de ferradura mas gran. Lo peso ye de 17 a 30 g. En a parti superior tien un pelache tintau de pardo grisenco, liucherament royenco, que cambeya a blanco grisenco debaixo. Ista especie ye facil y clarament identificable per a suya grandaria y la formación d'o naso en o tozuelo.

A especie ye sedentaria, per un regular viacheya dica 30 kilometros entre os adormideros d'hibierno y verano, y lo desplazamiento mas luengo rechistrau ye de 180&nbsp;km. As freqüencias emplegadas per ista especie de murciagalo pa la ecolocalización se troban entre 69 y 83&nbsp;kHz, tienen a mayor enerchía a 81&nbsp;kHz y tienen una durada promeyo de 37,4 ms.

## Subspecies
* *R. f. cretiam* (Iliopoulou-Georgudaki y Ondrias, 1985).
* *R. f. ferrumequinum* (Schreber, 1774).
* *R. f. irani* (Cheesman, 1921).
* *R. f. korai* (Kuroda, 1938).
* *R. f. nippon* (Temminck, 1835).
* *R. f. proximus* (Andersen, 1905).
* *R. f. tragatus* (Hodgson, 1835).
 
## Referencias

## Vinclos externos
Aussen

**Aussen** puet fer referencia a:

***[[Aussen (Alta Garona)|Aussen]]**, una comuna d'o departamento francés de l'Alta Garona.
***[[Aussen (Altos Pireneus)|Aussen]]**, una comuna d'o departamento francés de l'Altos Pireneus.
Cantón d'el Riberal

O **cantón d'el Riberal** (en catalán *cantó del Riberal*, en francés *canton du Ribéral*) ye una división administrativa francesa situata en o departamento d'os Pireneus Orientals, en a rechión d'Occitania, districto de Perpinyán.

A capital d'o cantón ye a localidat de Sant Esteve del Monestir.

## Se veiga tamién
* Cantons d'os Pireneus Orientals.
Rhinolophus hipposideros

O **murciagalo chato chico** u **murciagalo de ferratura chico** ( (Bechstein, 1800)) ye un mamifero d'a orden d'os Chiroptera y familia Rhinolophidae que ye un d'os murciagalos mas chicoz d'o mundo, con un peso de nomás 5 a 9 gramos, con una envergadura de 192 a 254&nbsp;mm y una longaria corporal de 35 a 45&nbsp;mm. Tien piez fuertes que fa servir pa agarrapizar penyas y ramas, y puede veyer bien tot y con os suyos uellos chicoz. Como a mayoría d'os murciagalos, os murciagalos de ferratura chico viven en colonias y cazan a las suyas presas per ecolocalización, emitindo ultrasons dende almadetas redondas especializadas en a boca.

A base d'o suyo pelache, que ye suau y molsudo, ye de color grisa clara, con o pelache d'o costau dorsal pardo zafumau y lo costau ventral griso, a excepción d'os murciagalos chuvenils que son de tot griso fosco. As orellas y as bienzas d'as alas son de color parda grisenca clara.

Cuan cazan, son rapidos y achils, a ormino vuelan a menos de cinco metros d'o solero y privan o contacto con a matullera. Lo murciagalo de ferratura chico mincha insectos chicoz, a mayoría d'os cuals se replegan de pietras y ramas. Os tipos favoritos de presas incluyen moscas, mosquitos, paixarelas, palometas y arainas. Lo promeyo de vida de Rhinolophus hipposideros ye de 3 anyadas d'edat, encara que se sabe que cualques individuos viven muito mas tiempo.

## Subspecies
* *R. h. hipposideros*, Bechstein (1800).
* *R. h. escaleare*, Andersen (1918).
* *R. h. majori*, K.Andersen (1918).
* *R. h. midas*, K.Andersen (1905).
* *R. h. minimus*, Heuglin (1861).
* *R. h. minutus*, Montagu (1808).
 
## Referencias

## Vinclos externos
Rhinolophus euryale

O **murciagalo chato nabesaire** u **murciagalo de ferratura nabesaire** ( (Blasius, 1853)) ye una especie de mamifero d'a orden d'os Chiroptera y familia Rhinolophidae que se troba en a rechión mediterrania y a peninsula balcanica, asinas como en partis d'Italia.

O tozuelo y lo cuerpo per un_regular miden entre 43 y 58&nbsp;mm, con una coda de 22 a 30&nbsp;mm. A envergadura de R. euryale ye d'entre 300 y 320&nbsp;mm, con un peso estandard entre 8 y 17,5 gramos. Lo pelache ye molsudo, con una base grisa clara. Lo costau dorsal ye griso-marrón, a vegadas con un liuchero tinte royisco, mientres que lo costau ventral ye griso-blanco u amariello-blanco.

Sale d'o cubillar cuan ya ye fosco y vola a ran de solero, estregando a vechetación.

Forma agrupacions de cuantos cients d'individuos, que s'amagan en as partis mas fundas d'as espelungas, an as variacions de temperatura son tasament marcadas.

A vegadas convive con atras especies de murciagalos, sía d'o mesmo chenero u d'unatro diferent.

S'alimenta de palometas y atros insectos chicoz.

## Subspecies
* * R. e. euryale*, Blasius (1853).
* * R. e. judaicus*, K.Andersen y Matschie (1904).

## Referencias

## Vinclos externos
Monsalupe

**Monsalupe** ye un municipio d'a comunidat autonoma castellanoleyonesa en a provincia d'Ávila.

A suya población ye de 60 habitants (2021) en una superficie de 17,5 km², con una densidat de población de 4,06 hab/km².

## Cheografía
A localidat de Monsalupe se troba situada a 1.002 metros d'altaria sobre lo livel d'a mar, a una distancia de 20 km d'a ciudat d'Ávila, a capital d'a suya provincia.

## Demografía

## Vinclos externos

*  Sitio web oficial municipal de Monsalupe.
Sent Biat e Les

**Sent Biat e Les** (en occitán *Sent Biat e Les*, en francés y oficialment *Saint-Béat-Lez*) ye una comuna occitana situada en o departamento francés de l'Alta Garona, en o districto de Sent Gaudenç y cantón de Banyeras de Luixón.

Se formó l'1 de chinero de 2019 por a unión d'as antigas comunas de Sent Biat y Les.
Raphanus sativus

A **ravanera** ( (Linnaeus, 1753)) ye una especie de planta d'a orden d'os *[[Brassicales]]* y familia *[[Brassicaceae]]* que se cautiva per as suyas radices comestibles y fue domesticada en Asia antis d'a epoca romana. As radices que s'obtienen d'o cautivo se conoixen como **ravaneta** u **ravanet**.

As ravaneras se cautivan y consumen en tot o mundo, y se minchan sobretot crudas como una verdura d'apanyizo cruixient con un gusto picant. Existen numbrosas variedaz, que vareyan en grandaria, gusto, color y tiempo de maduración. As ravaneras deben lo suyo fuerte gusto a los cuantos componius quimicos producius per as plantas, incluyius o glucosinolato, a mirosinasa y l'isotiocianato.

## Subspecies
**Raphanus sativus var. caudatus*.
**Raphanus raphanistrum subsp. sativus* (u *Raphanus sativus var. longipinnatus*).
**Raphanus sativus var. niger*.
**Raphanus sativus var. oleiformis*.
**Raphanus sativus var. raphanistroides*.
**Raphanus raphanistrum subsp. sativus*.

## Galería d'imáchens

Radish 3371103037 4ab07db0bf o.jpg|Ravanetas de diferents colors.
ISS-64 Kate Rubins checks out radish plants (2).jpg|L'astronauta Kathleen Rubins revisa las ravaneras que creixen pa l'experimento *Plant Habitat-02* en a Estación Espacial Internacional.
Green pozole, dressed (29161841908) (cropped).jpg|Pozole ye una birolla tipica mexicana que contiene ravanetas entre atros ingredients.

 
## Notas


## Referencias

## Vinclos externos
Cantón de Plasença deu Toish

O **cantón de Plasença deu Toish** (en occitán *canton de Plasença deu Toish*, en francés *canton de Plaisance-du-Touch*) ye una división administrativa francesa situada en o departamento de l'Alta Garona, en a rechión d'Occitania, districtos de Tolosa y Muriel.

En fan parte 10 comunas y a suya capital ye a localidat de Plasença deu Toish.

## Se veiga tamién
* Cantons de l'Alta Garona
Raphanus raphanistrum

A **ravanicia** ( (Linnaeus, 1753)) ye una planta d'a orden d'os *[[Brassicales]]* y familia *[[Brassicaceae]]* que ye nativa d'o ueste d'Asia, Europa y partis d'o norte d'Africa. S'ha introduciu en a mayor parti d'o mundo y se considera una especie invasora que menaza l'habitat en muitas arias, per eixemplo, Australia. Se creye que ye l'antipasau d'a ravanera (*[[Raphanus sativus|R. sativus]]*).
 
## Referencias

## Vinclos externos
Zingiber officinale

O **chinchibre** u **chinchebre** ( (Roscoe, 1807)) ye una planta d'a orden d'os Zingiberales y familia Zingiberaceae que lo suyo rizoma ye muito utilizau como especia y medicina popular.

En 2019, a producción mundial de chinchebre estió de 4,1 millons de toneladas, encabezada per India con o 44% d'o total mundial.

## Galería d'imáchens

Ingwer 2 (fcm).jpg|Lo rizoma d'o chinchebre se fa servir en a gastronomía.
Masala_Chai.JPG|O Masala chai u chai latte ye una bebida de té que contiene cuantas especias, entre ellas lo chinchebre.
Ginger.Israel.jpg|Lamíns feitos de chinchebre.


 
## Referencias

## Vinclos externos
Camellia sinensis

A **planta d'o te** ( (Kuntze, 1887)) ye una planta d'a orden d'os *[[Ericales]]* y familia *[[Theaceae]]* que as suyas fuellas y chitos se fan servir pa elaborar o te. Ye una planta orichinaria de China, manimenos actualment creix y cautiva en tota mena d'arias con climas tropicals y subtropicals.
 
## Referencias

## Vinclos externos
Cafetería

Una **cafetería**, u simplament un **café**, ye un establimiento que sirve sobretot café de cuantos tipos, per eixemplo exprés, café con leit y *[[cappuccino]]*. Cualques cafeterías pueden servir bebidas fredas, como café chelau, té chelau y atras bebidas sin cafeína. En Europa continental, os cafés se sirven tamién bebidas alcolicas. Una cafetería tamién puede servir birolla, como refricherios liuchers, entropans, panets, fruitas u pastels. As cafeterías van dende chicotas interpresas operadas per os suyos propietarios dica grans corporacions multinacionals u grans cadenas de cafeterías que operan con un modelo comercial de franquicia, con numbrosas sucursals en cuantos países d'o mundo.

Dende un punto d'envista cultural, as cafeterías sirven en gran medida como centros d'interacción social: una cafetería ofreix a los suyos clients un puesto pa reunir-se, charrar, leyer, escribir, entretener-se u pasar o tiempo, ya sía individualment u en chicoz grupos. Dende a popularización d'o Wi-Fi, as cafeterías con ista capacidat tamién s'han convertiu en puestos pa que os clients accedan a Internet en os ordinadors portatils y tabletas. Una cafetería puede servir como un club informal pa os suyos miembros regulars.

## Historia
Os primers cafés d'o mundo islamico, *qahveh khaneh* ("casa de café" en persa), amaneixioron en Domás. Istos cafés otomans tamién amaneixioron en A Meca, en a Peninsula arabica en o sieglo XV, y dimpués s'extendioron a la capital de l'Imperio Otomán, Istambul, en o sieglo XVI.

En o sieglo XVII, o café amaneixió per primera vegada en Europa difuera de l'Imperio Otomán y s'establioron cafeterías que luego se fazioron cada vegada mas populars. Se diz que os primers cafés amaneixioron en 1632 en Livorno per un comerciant chudieu , u mas tardi en 1640, en Venecia. En os sieglos XIX y XX en Europa, os cafés yeran a ormino puestos de trobada pa escritors y artistas.

## Referencias

## Vinclos externos
Telesquí

Un **telesquí** u **arrocegador** ye una mena de remontadera, caracterizada por rocegar a os esquiadors montanya entalto a traviés d'un itinerario fixo, mientres éls permaneixen de piez sobre os suyo esquís. Isto se consigue por meyo d'un cable susteniu por cuantas pilonas que se mueve a velocidat fixa y d'o que son penchadas as *perchas*. Istas son uns elementos alargaus que en transmiten a velocidat a os esquiadors gracias a un cabo perpendicular a o suyo eixe que os esquiadors se fican entre a parti superior d'as garras, estirando-los entabant.

## Se veiga tamién
* Esquí

## Vinclos externos

## Referencias
Remontadera

Una **remontadera** ye un sistema de transporte sobre terrenos con pendient, y que por as suyas caracteristicas tienen una presencia important en as estacions d'esquí, a on s'utilizan pa puyar a os esquiadors dica o cobalto d'as pistas que posteriorment baixarán.

## Tipos de remontaderas
;Por tierra:
* Telesquí
* Telecuerda
* Funicular
* Tren cremallera

;Por aire:
* Telecadiera
* Telegabina
* Teleferico
* Funitel

## Se veiga tamién
* Doppelmayr, empresa austriaca adedicada a la construcción de sistemas de transporte por cable

## Referencias

## Vinclos externos

*  Leitner
Rhinolophus mehelyi

O **murciagalo chato meyano** u  **murciagalo de ferratura meyano** ( (Matschie, 1901)) ye un mamifero d'a orden d'os Chiroptera y familia Rhinolophidae que se distribuye en una estreita faixa arredol d'a mar Mediterrania. Lo murciagalo habita en espelungas, preferindo arias de piedra calsinera con augua amanada. Se sabe que s'atura en espelungas con atros murciagalos como Rhinolophus hipposideros, asinas como con Myotis myotis y Miniopterus schreibersi. Prefiere adormir en cavidatz cavernosas mas calidas, como as que se troban en a *Cova de Sa Guitarreta* (Mallorca), mientres pencha libre d'o teito d'a espelunga.

Lo murciagalo emerche en fer-se de nueit, cazando a baixa altaria en as costeras calidas y tamién entre matullera y arbols, cazando palometas y atros insectos.
 
## Referencias

## Vinclos externos
Myotis daubentonii

O **murciacalo de ribera** ( (Kuhl, 1817)) ye un mamifero d'a orden d'os Chiroptera y familia Vespertilionidae que ye una especie de grandaria meyana a chicota. Lo pelache molsudo d'o murciacalo ye griso pardisco en a esquena y griso platiau en a parti inferior. Os chuvenils tienen un pelache mas fosco que os adultos. Os murciacalos tienen caras y nasos de color rosa royenca, pero l'aria arredol d'os uellos ye espullada. Cuan s'esbatulla lo murciacalo, as orellas se mantienen en anglo dreito. As alas y a bienza d'a coda son de color parda fosca.

Per un regular, mide de 45 a 55&nbsp;mm de luengo, con una envergadura promeyo de 240 a 275&nbsp;mm y pesa entre 7 y 15 g.

Lo murciacalo se troba sobretot en selvas y a tota hora tría dormideros amán de fuents d'augua como ríos u canals.

As colonias de verano se forman en espelungas, túnels, suterranos, menas y debaixo de puents. Istas colonias tamién son de cutio amán de l'augua. Lo murciacalo de ribera hiberna en o mesmo tipo de puestos dende setiembre dica zaguerías de marzo u abril.

Ye insectivoro y fa servir a ecolocalización pa trobar presas y orientar-se de nueiz. Os murciacalos emiten sonius con una frecuencia masiau alta pa que os humans os detecten y interpretan os ecos creyaus pa construyir una *imachen sonora* d'o suyo entorno. Lo murciacalo de ribera emite clamadas d'ecolocalización a frecuencias entre 32 y 85&nbsp;kHz, encara que as clamadas tipicas alcanzan un maximo de 45 a 50&nbsp;kHz; as clamadas tienen una durada de 3,3 ms.
 
## Referencias

## Vinclos externos
Myotis capaccinii

O **murciacalo de piez grans** ( (Bonaparte, 1837)) ye un mamifero d'a orden d'os Chiroptera y familia Vespertilionidae que ye nativo d'as arias costeras arredol d'a mar Mediterrania, asinas como de cualques arias en l'ueste de Irán. Ye un murciacalo de grandaria meyana con patas caracteristicament grans (d'astí lo suyo nombre) y canyos nasals mas prominents que atras especies europeas de Myotis. A suya longaria vareya de 47 a 53&nbsp;mm y pesa dende 7 dica 13 g. Lo pelache ye griso fosco en a base, con color grisa zafumada clara en o costau dorsal y griso claro en o costau ventral.

Os dormideros de verano y hibierno son a tota hora en espelungas, an se sabe que forma grupos de dica 500 individuos. Ye un carnivoro orientau a l'augua, caza peixes, insectos acuaticos y atros chicoz invertebraus.

## Referencias

## Vinclos externos
Myotis mystacinus

O **murciacalo de mostacho** ( (Kuhl, 1817)) ye un mamifero d'a orden d'os Chiroptera y familia Vespertilionidae que se troba a ormino arredol de viviendas humanas y arredol de l'augua; as frecuencias emplegadas per *M. mystacinus* pa la ecolocalización son de 34 a 102&nbsp;kHz, tienen a mayor enerchía a 53&nbsp;kHz y tienen una durada promeyo de 3,0 ms.
 
## Referencias

## Vinclos externos
Myotis emarginatus

O **murciacalo d'orellas fenditas** ( (E. Geoffroy Saint-Hilaire, 1806)) ye un mamifero d'a orden d'os Chiroptera y familia Vespertilionidae que ye de grandaria meyana con pelache luengo y llanudo. Lo costau dorsal d'o torso ye de color parda y lo costau ventral ye de color parda amarillenca palida mal trazada. Os animals chóvens son cuasi de tot grisos. A cara ye de color parda clara. As orellas son pardas y tienen una osca cuasi en anglo dreito en o canto exterior y muitos creiximientos dispersos parellanos a vorrucas en l'auricla. As alas son pardas y amplas.

S'alimenta sobretot d'arainas y moscas. Se sabe que frecuenta plantacions d'oliveras y cuadras de bestiar. Per un regular, se posa baixo tierra y en edificios humans, a ormino de conchunta con especies de *Rhinolophus*.
 
## Referencias

## Vinclos externos
Myotis nattereri

O **murciacalo de Natterer** ( (Kuhl, 1817)) ye un mamifero d'a orden d'os Chiroptera y familia Vespertilionidae que se troba en a mayor parti d'o continent europeu, partis de l'Orient Meyo y lo norte d'Africa. S'alimenta d'insectos y atros invertebraus que agazapia volando u acaza per o solero. De verano se posa en arbols de fuella caduca y coniferas, edificios u caixas de murciacalos amán d'os habitats d'alimentación. D'hibierno hiberna en espelungas, túnels, menas u suterranos, per un regular escondiéndose en crepas.

Iste murciacalo estió descrito per primera vegada en 1817 per Heinrich Kuhl, qui lo nombró en a honor d'o naturalista austriaco Johann Natterer.
 
## Referencias

## Vinclos externos
Krapfen

Os ***Krapfen*** son pastelez dulces feitos de masa emprenyada tipicos d'a epoca de carnaval en os países de fabla alemana. En l'antiga Bavera y Austria, os *Krapfen* gosan replenar-se con mermelada d'alberche, pero i hai atros como per eixemplo os farcius de mermelada de chordón, nougat u *[[Eierlikör]]*.

## Referencias
Eierlikör

L***'Eierlikör*** (en Alemanya) u ***Advocaat*** (en os Países Baixos) ye ye una bebida alcolica d'o grupo d'os licors y s'elabora a pur d'alcol, robillo y zucre, entre atras cosetas. En a Unión Europea, l**Eierlikör'' tien un conteniu d'alcol d'a lo menos un 14 %, per un regular arredol d'o 20 % per volumen.

Nomás l**Eierlikör* que contiene a lo menos 140 g de robillo d'uego per litro y a lo menos 150 g de zucre invertiu per litro puede clamar-se *'Advocaat** (tamién **Avocat** u **Advocat**).

En muitas recetas d'emplego particular tamién s'anyade pinta u [[leit]]. Manimenos, en a venda a lo menor, un producto con pinta u leit no puede levar a denominación de venda ''Eierlikör'' ("licor d'uego") y, en cambio, ha d'etiquetar-se como ''Likör mit Eizusatz'' ("licor con uego anyadiu") u simplament como ''auguardient''.

L''Eierlikör'' per un regular se bebe puro, per eixemplo, como dichestivo con [[café]]. A [[temperatura]] de bebida gosa estar entre 10 y 12&nbsp;°C. Ye tradicionalment popular en [[Semana Santa]] y especialment en [[Nadal]]. L**Eierlikör* tamién se fa servir como ingredient en pastels, tartas y postres. Lo prencipal productor en [[Alemanya]] ye l'interpresa de [[Bonn]] *Verpoorten'' con una quota de mercau d'entre 85 y 90 per ciento, estando lo 80 per ciento d'os suyos compradors son mullers.

## Referencias
Advance Australia Fair

**"Advance Australia Fair"** (en aragonés *Avanza, Australia justa*) ye l'himno nacional d'Australia. Escrita por o compositor d'orichen escocés Peter Dodds McCormick, s'interpretó por primera vegada como canción patriotica en Australia en 1878. Substituyó a "God Save the Queen" ("Dios salve a la reina") como himno nacional oficial en 1974, dimpués d'una enquesta d'opinión realizada en tot o país, encara que "God Save the Queen" se reinstauró en chinero de 1976. Manimenos, un plebiscito pa trigar l'himno nacional en 1977 prefirió "Advance Australia Fair", que a la vegada fue reinstaurada como himno nacional en 1984."God Save the Queen/King" pasó a conoixer-se como l'himno reyal, y s'emplega en os compromisos publicos a los que asisten o rei u miembros d'a familia reyal britanica. A letra d'a versión de 1984 d'"Advance Australia Fair" se modificó con respecto a la orichinal de McCormick y os suyos versos se reducioron de cuatre a dos. En chinero de 2021, a letra tornó a modificar-se.

## Letras




## Notas


## Referencias
Wordle

***Wordle*** ye un chuego de parolas basau en a web desarrollau per Josh Wardle, un programador de Reddit. Os chugadors fan un poder endevinar una parola de cinco letras en seis intentos; se da retroalimentación, en forma de mosaicos de colors, pa cada respuesta, informando a los chugadors qué letras son en a posición correcta y cuáls son en atras posicions d'a parola de respuesta. I hai una parola de respuesta especifica pa cada día, que ye a mesma pa toz.

Wardle en primeras creyó lo chuego pa que lo chugasen él y la suya companyera en un periodo de confinamiento a resultas d'a pandemia d'a Covid-19, y a la fin lo fació publico en octubre de 2021. Lo chuego ganó una gran popularidat en aviento de 2021 dimpués de que Wardle adhibió a capacidat pa que os chugadors copiasen os suyos resultaus diarios como cuadraus emoji, que estioron amplament compartius en Twitter.

Existe una versión, clamada *Paroletas Wordle!*, pa chugar con parolas en aragonés creyada per un vecino d'Ayerbe.

## Referencias

## Vinclos externos
*  Pachina web de Paroletas Wordle!